stanford-oval/wikipedia huggingface dataset:
Geujeo bara bodaga

| Geujeo bara bodaga> 그저 바라 보다가 |
| --- | --- |
Tyyli:  draama
Kestoaika:  70 min
Pääosissa:   Hwang Jung-min  Kim Ah-joong 
Alkuperämaa:   Korean tasavalta
Alkuperäiskieli:  korea
Verkko:   KBS
Esitetty:  29. huhtikuuta 2009 – 18. kesäkuuta 2009
Jaksoja:  16
Tuotanto
Tuotantoyhtiö(t):  RaemongRaein
Aiheesta muualla
Virallinen sivusto
IMDb
Geujeo bara bodaga (kor. 그저 바라 보다가, engl. The Accidental Couple) on televisioyhtiö KBS:n esittämä eteläkorealainen draamasarja. Sen päärooleissa ovat Hwang Jung-min ja Kim Ah-joong.
Aiheesta muualla

Viralliset kotisivut
Geunyeoneun geojitmaleul neomu saranghae

| Geunyeoneun geojitmaleul neomu saranghae> 그녀는 거짓말을 너무 사랑해 |
| --- | --- |
Tyyli:  draama
Kestoaika:  70 min
Pääosissa:   Lee Hyun-woo  Joy 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  20. maaliskuuta 2017 – 9. toukokuuta 2017
Jaksoja:  16
Tuotanto
Tuotantoyhtiö(t):  Bon Factory
Aiheesta muualla
Virallinen sivusto
IMDb
Geunyeoneun geojitmaleul neomu saranghae (kor. 그녀는 거짓말을 너무 사랑해, engl. The Liar and His Lover) on televisioyhtiö tvNin esittämä eteläkorealainen draamasarja. Sen päärooleissa ovat Lee Hyun-woo ja Joy.
Aiheesta muualla

Viralliset kotisivut
Gemäldegalerie

Kulturforumin sisäänkäynti.
Gemäldegalerie on Berliinissä sijaitseva taidemuseo, jossa on maailman suurimpiin kuuluva kokoelma 1300−1800-lukujen taidetta. Preussin kuninkaallisesta taidekokoelmasta alkunsa saanut kokoelma avattiin yleisölle alun perin vuonna 1830 nykyisen Altes Museumin tiloissa. Kokoelma kasvoi kansainväliseen kuuluisuuteen sen johtajana vuosina 1890–1920 toimineen Wilhelm von Boden aikana, ja vuodesta 1904 se oli näytteillä Kaiser-Friedrich-Museumin (nyk. Bode-museo) tiloissa. Kokoelma ja rakennus kärsivät pahoja vaurioita toisessa maailmansodassa, jolloin yli 400 taideteosta tuhoutui tai katosi. Kylmän sodan aikana kokoelma jakautui kahtia, kun Itä-Saksaan jääneet teokset jätettiin Bode-museoon ja Länsi-Saksaan päätyneet siirrettiin Dahlemin museoihin. Saksojen yhdistymisen jälkeen kokoelmat yhdistettiin ja uusi museorakennus valmistui Kulturforumille vuonna 1998.
Keskiaikaisia saksalaisia uskonnollisia maalauksia Gemäldegaleriessa.
Gemäldegaleriessa on esillä muun muassa Peter Paul Rubensin, Rembrandtin, Rafaelin ja Caravaggion mestariteoksia.
Aiheesta muualla

Kuvia tai muita tiedostoja aiheesta Maalauksia Berliinin Gemäldegaleriessa Wikimedia Commonsissa
Museon sivusto (Arkistoitu – Internet Archive)
Giovanni Mangiante

| Mitalit | Mitalit | Mitalit |  |
| --- | --- | --- | --- |
|  Giovanni Mangiante |  Giovanni Mangiante |  Giovanni Mangiante |  |
Maa:   Italia
|  Olympialaiset  |  Olympialaiset  |  Olympialaiset  |  |
Miesten voimistelu
|  Kultaa | Tukholma 1912 | joukkuekilpailu |  |
Giovanni Mangiante (28. elokuuta 1893 Brescia – 6. joulukuuta 1957 Brescia) oli italialainen voimistelija. Hän kilpaili vuoden 1912 kesäolympialaisissa Tukholmassa ja kuului siellä kultaa voittaneeseen joukkueeseen. Hän oli Lorenzo Mangianten veli.
Gevgelija

| Gevgelija |
| --- | --- |
 Gevgelija
Valtio:   Pohjois-Makedonia
Alue:  Kaakkoisalue
Pinta-ala:  
 – Kokonaispinta-ala:  483,4 km²
Korkeus:  64 m
Väkiluku (2021):  21 582
 – Väestötiheys:  44,64 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Gevgelija (mak. Гевгелија) on kaupunki Pohjois-Makedonian eteläosissa, Kaakkoisalueella. Kaupunki sijaitsee hyvin lähellä Kreikan rajaa. Kaupungissa asuu 21 582 asukasta, joista yli 95 prosenttia makedonialaisia ja 98,5 % makedoniaa puhuvia. Kaupungissa sijaitsee Kožuf-vuori.
Nimi

Todennäköisesti kaupungin nimi tulee turkinkielisestä sanasta gölgeli, varjoisa paikka.
Friedrichsdorf

| Friedrichsdorf |
| --- | --- |
 Keskusta
 vaakuna
 Friedrichsdorf
 Koordinaatit: 50°15′N, 8°39′E 
Valtio:  Saksa
Osavaltio:  Hessen
Piirikunta:  Hochtaunuskreis
Pinta-ala:  
 – Kokonaispinta-ala:  30,2 km²
Korkeus:  199 m
Väkiluku (2020):  25 491
 – Väestötiheys:  845 as./km²
Postinumero:  61381
Suuntanumero(t):  06172, 06175, 06007
 
 www.friedrichsdorf.de 
Infobox OKVirheellinen NIMI-arvo: 
Friedrichsdorfin sijainti Hochtaunuksen piirikunnassa. Pienemmässä kuvassa piirikunnan sijainti Hessenin osavaltiossa.
Friedrichsdorf on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota. Hugenotit perustivat sen 1680-luvulla.
Maantiede

Friedrichsdorf sijaitsee Taunus-vuorten tuntumassa viisitoista kilometriä Frankfurt am Mainin keskustan Hauptwachelta pohjoiseen. Maasto kohoaa ja asutus harvenee luoteen suuntaan. Etelässä sijaitsee piirikunnan pääkaupunki Bad Homburg vor der Höhe. Idässä ja pohjoisessa Friedrichsdorf rajoittuu Wetteraukreisiin.
Königsteiniin kuuluu kantakaupungin lisäksi Burgholzhausen, Köppern ja Seulberg, jotka liitettiin siihen 1972, sekä Dillingen, joka liitettiin jo 1916.
Historia

Friedrichsdorf on keskieurooppalaiseksi kaupungiksi nuori. Ranskasta paenneet protestanttiset hugenotit perustivat sen 1687 maakreivi Friedrich II:n luvalla. Hugenottien tekstiiliteollinen osaaminen oli korkeatasoista, kylä kasvoi ja vaurastui ja sai kaupunkioikeudet 1771. Seuraavalla vuosisadalla Friedrichsdorfin teollinen rakenne monipuolistui, kaupunki tuli tunnetuksi Zwieback-leivistään, ja se sai liikanimen Stadt der Zwieback. Friedrichsdorfin tunnetuin asukas on tiedemies Philipp Reis, joka oli yksi puhelinlaitteen keksijöistä.
Burgholzhausen mainitaan asiakirjoissa ensi kerran vuonna 1222 ja Köppern 1269. Seulberg on piirikunnan vanhimpia paikkakuntia, siitä on ensimmäinen kirjallinen maininta vuodelta 767 muodossa Suleburc. Dillingen puolestaan on nuori paikkakunta, se perustettiin 1804.
Friedrichsdorfin arkkitehtuuria edustavat muun muassa evankelinen kirkko 1830-luvulta ja modernistinen katolinen kirkko 1990-luvulta. Hugenottien perintö näkyy kaupunkikuvassa.
Talous ja liikenne

Friedrichsdorfin talousmaantieteellinen sijainti on hyvä. Kaupungissa toimii muun muassa äänentoistoalan yritys Bose Corporation ja japanilainen monialakonserni Kawasaki. Friedrichsdorf on vauras, sen asukkaiden ostovoima on selvästi Saksan keskiarvoa korkeampi (vuonna 2017).
Friedrichsdorfissa on kaksi rautatieasemaa ja kaksi rautatieliikennepaikkaa. Keskustassa sijaitsee Bahnhof Friedrichsdorf. Täältä on yhteys S-Bahniin Frankfurtiin. Keskustan itäpuolitse kulkee Bundesautobahn 5.
Aiheesta muualla

Friedrichsdorf, Hessen, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Friedrichsdorf
Talo vuodelta 1630. Burgholzhausen.
Friedrichsdorfin asema modernisoinnin aikana vuonna 2023 ja S-Bahn
Käännös suomeksi
Geunyeoneun yeppeotda

| Geunyeoneun yeppeotda> 그녀는 예뻤다 |
| --- | --- |
Tyyli:  draama
Kestoaika:  60 min
Pääosissa:   Hwang Jung-eum  Park Seo-joon  Go Joon-he 
Alkuperämaa:   Etelä-Korea
Verkko:  MBC
Esitetty:  16. syyskuuta 2015 –  11. marraskuuta 2015
Tuotantokausia:  1
Jaksoja:  20
Aiheesta muualla
Virallinen sivusto
IMDb 
Geunyeoneun yeppeotda (kor. 그녀는 예뻤다, engl. She Was Pretty) on televisioyhtiö MBC:n esittämä eteläkorealainen draamasarja. Sen päärooleissa ovat Hwang Jung-eum, Park Seo-joon ja Go Joon-he.
Aiheesta muualla

Viralliset kotisivut (koreaksi)
Geunyeoneun yeppeotda Internet Movie Databasessa (englanniksi)
Geunyeo-ui sasaenghwal

| Geunyeo-ui sasaenghwal> 그녀의 사생활 |
| --- | --- |
Tyyli:  draama
Kestoaika:  60 min
Pääosissa:   Park Min-young  Kim Jae-wook  Ahn Bo-hyun 
Alkuperämaa:   Korean tasavalta
Verkko:   tvN
Esitetty:  10. huhtikuuta 2019 – 30. toukokuuta 2019
Jaksoja:   16 
Tuotanto
Tuotantoyhtiö(t):   Bon Factory Worldwide 
Aiheesta muualla
Virallinen sivusto
IMDb
Geunyeo-ui sasaenghwal (kor. 그녀의 사생활, engl. Her Private Life) on televisioyhtiö tvNin esittämä eteläkorealainen draamasarja. Sen päärooleissa ovat Park Min-young, Kim Jae-wook ja Ahn Bo-hyun.
Aiheesta muualla

Viralliset kotisivut
Giovanni Maria Nanino

Giovanni Maria Nanino
Giovanni Maria Nanino (1543/44 – 11. maaliskuuta 1607) oli italialainen myöhäisrenessanssin säveltäjä, laulaja ja musiikinopettaja. Hänen nuorempi veljensä Giovanni Bernardino Nanino oli myös muusikko.
Nanino syntyi Tivolin kaupungissa ja toimi poikasopraanona tuomiokirkossa Viterbossa. 1560-luvulla hänen arvellaan opiskelleen Giovanni Pierluigi da Palestrinan johdolla Roomassa. Hän myös seurasi Palestrinaa maestro di cappellana.
Vuodesta 1577 Nanino lauloi tenorina paavillisessa kuorossa. Hänen johdollaan opiskelivat muun muassa Felice Anerio, Antonio Cifra ja Gregorio Allegri. Nanino kuoli Roomassa.
Nanino tunnetaan lähinnä madrigaaleistaan, joiden lisäksi hänen tuotantoonsa kuuluu esimerkiksi motetteja, valitusvirsiä, kaanoneita sekä hengellistä laulumusiikkia.
Giovanni Legrenzi

Giovanni Legrenzi
Giovanni Legrenzi (s. 12. elokuuta 1626, Clusone; k. 27. toukokuuta 1690, Venetsia) oli italialainen säveltäjä. Hän aloitti uransa 1640-luvun lopulla urkurina Bergamossa. Noin vuodesta 1671 Legrenzi asui Venetsiassa.
Legrenzi sävelsi oopperoita, kirkkomusiikkia, sonaatteja ja maallista vokaalimusiikkia.
Kesennuma

| Kesennuma (気仙沼市) |
| --- | --- |
 Näkymä Kesennumanlahdelle vuonna 2009
 lippu:  symboli
 Kesennuman sijainti Miyagin prefektuurissa
 Kesennuma
 Koordinaatit: 38°54′29″N, 141°34′12″E 
Valtio:  Japani
Alue:  Tōhoku
Prefektuuri:  Miyagin prefektuuri
Pinta-ala:  
 – Kokonaispinta-ala:  332,44 km²
Väkiluku (09/2020):  61 630
 – Väestötiheys:  185 as./km²
Symbolit:  
 – Puu:  Japaninmustamänty
 – Kukka:  Rhododendron kaempferi
 – Lintu:  Japaninlokki
 – Kala:  Boniitti
 
 https://www.kesennuma.miyagi.jp/ 
Infobox OKVirheellinen NIMI-arvo: 
Kesennuma (jap. 気仙沼市, Kesennuma-shi) on Japanin kaupunki Honshūn saarella Tōhokun alueella Miyagin prefektuurissa. Se sijaitsee Tyynenmeren rannikolla prefektuurin koillisosassa. Kaupunki kuuluu Sanrikun rannikkoalueeseen, joka on rikkonaista riasrannikkoa lukuisine niemineen ja lahtineen. Kaupunki on rakentunut Kesennumanlahdelle, jonka edustalla on Ōshiman saari. Pohjoisessa ja lännessä kaupunki rajautuu Iwaten prefektuuriin. Kesennumassa on 61 630 asukasta (syyskuussa 2020) ja sen pinta-ala on 332,44 neliökilometriä.
Historia

Kesennumanlahden länsirannalle rakentuneella kaupungilla on hyvä luonnonsatama, jonka ansiosta se on kehittynyt historiallisesti kalastussatamana ja markkinapaikkana. Edo-kaudella 1600–1800-luvuilla alue kuului Sendain daimiokuntaan. Kaupunkioikeudet osana Japanin nykyistä kunnallishallintoa Kesennuma sai vuonna 1953, kun Kesennuman maaseutukaupunkiin liitettiin Shishiorin maaseutukaupunki ja Matsuiwan kyläkunta. Kaupungin satama kärsi vahinkoja Chilen maanjäristyksen aiheuttamasta tsunamista vuonna 1960, minkä jälkeen sitä laajennettiin huomattavasti 1960-luvun lopulla.
Kesennuma laajeni vuonna 2006, kun siihen liitettiin Karakuwan maaseutukaupunki, ja 2009, kun siihen yhdistettiin Motoyoshin maaseutukaupunki. Vuoden 2011 Tōhokun maanjäristyksessä ja tsunamissa kaupungin rannikkoalueet tuhoutuivat pahoin, kun 1 218 ihmistä sai surmansa ja 8 483 asuinrakennusta tuhoutui kokonaan.
Talous

Kesennuma on Miyagin prefektuurin tärkein kalastussatama, jonka vuosittainen saalis on yli kymmenen tonnia. Kaupungista kalastetaan etenkin tonnikalaa ja boniittia; muita saaliseläimiä ovat esimerkiksi saira (Cololabis saira), merikorvat ja merisiilit. Rannikolla harjoitetaan wakame-merilevän, merituppien ja Mizuhopecten yessoensis -kampasimpukoiden vesiviljelyä. Kaupunki tunnetaan myös hainevien kalastuksesta. Lisäksi kaupunkiin on sijoittunut koneteollisuutta.
Liikenne

Kesennumaa palvelee JR Higashi-Nihonin Ōfunato-linja. Kesennuma-linja on muutettu bussimetrolinjaksi.
Kulttuuri ja nähtävyydet

Osa Ōshiman saaresta ja kaupungin rannikkoalueesta kuuluu Sanriku-fukkōn puolikansallispuistoon. Ōshimalla kohoaa 235 metriä korkea Kamevuori, jolta on hyvä näköala. Karakuwan niemimaalla sijaitsee vuorostaan Ōgama-Hanzōn maisema-alue.
Ystävyyskaupungit

Kesennumalla on yksi sisarkaupunki ja kolme ystävyyskaupunkia:
Puntarenas, Costa Rica (sisarkaupunki)
Ichinoseki, Iwaten prefektuuri (ystävyyskaupunki)
Meguro, Tokion metropoli (ystävyyskaupunki)
Zhoushan, Kiinan kansantasavalta (ystävyyskaupunki)
Kuvia

Dairisekin rannikkoa
Tsunamin aiheuttamaa tuhoa Kesennumassa
Kesennuma 1930-luvulla
Kesennuman rautatieasema
Kesennuman kantakaupunki vuoden 1977 ilmakuvassa
Aiheesta muualla

Kuvia tai muita tiedostoja aiheesta Kesennuma Wikimedia Commonsissa
Kaupungin internetsivut (japaniksi)
Gonçalo Inácio

Gonçalo Inácio huhtikuussa 2021.
Gonçalo Bernardo Inácio (s. 25. elokuuta 2001 Almada) on portugalilainen jalkapalloilija, pelipaikaltaan keskuspuolustaja. Hän on pituudeltaan 186-senttimetrinen. Hän edustaa kotimaansa Primeira Ligassa pelaavaa Sportingia. Hän pelasi Portugalin A-maajoukkueessa ensimmäisen kerran vuonna 2023.
Inácio siirtyi Sportingin junioreihin vuonna 2012. Hän nousi edustusjoukkueeseen kaudella 2020–2021. Hän on pelannut neljän kauden aikana 113 Portugalin liigan ottelua, joissa hän on tehnyt seitsemän maalia. Hän voitti liigamestaruuden vuosina 2021 ja 2024. Hän pelasi Mestarien liigassa seitsemän ottelua kaudella 2021–2022 ja kuusi ottelua seuraavalla kaudella. Eurooppa-liigassa hän pelasi kuusi ottelua kaudella 2022–2023 ja yhdeksän ottelua kaudella 2023–2024. Hän teki Eurooppa-liigassa maalin maaliskuussa 2023 neljännesvälierässä Arsenalia vastaan, kaksi maalia joulukuussa 2023 alkulohko-ottelussa Sturm Grazia vastaan ja yhden maalin helmikuussa 2024 ensimmäisellä pudotuspelikierroksella Young Boysia vastaan.
Inácio pelasi useissa Portugalin nuorisomaajoukkueissa alle 17-vuotiaista alle 21-vuotiaisiin. Hän pelasi Portugalin A-maajoukkueessa ensimmäisen kerran maaliskuussa 2023 EM-karsintaottelussa Liechtensteinia vastaan. Hän pelasi vuoden 2023 aikana kaikkiaan viisi EM-karsintaottelua. EM-kilpailuissa 2024 hän tuli vaihdosta kentälle ensimmäisessä alkulohko-ottelussa Tšekkiä vastaan ja pelasi täydet minuutit alkulohkon päättäneessä ottelussa Georgiaa vastaan. Hän on pelannut heinäkuun 10. päivään 2024 mennessä 11 A-maaottelua, joissa hän on ollut kahdeksan kertaa avauskokoonpanossa. Hän teki kaksi maalia syyskuussa 2023 EM-karsintaottelussa Luxemburgia vastaan.
Gardaland

Gardaland on huvipuisto, joka sijaitsee Italiassa Gardajärven kaakkoisrannalla Peschiera del Gardan ja Lazisen välillä Castelnuovo del Gardan kunnassa, Veronan maakunnassa. Gardaland oli 2000-luvun alussa kävijämäärältään Euroopan kolmanneksi suurin huvipuisto 3,1 miljoonalla vuosittaisella vierailijalla. Huvipuistossa on yhteensä 56 eri huvipuistolaitetta, joista neljä on vuoristoratoja. Gardalandin nykyinen omistaja on Euroopan suurin huvipuistoketju Merlin Entertainments.
Gardalandin perusti italialainen huvipuistoyrittäjä Livio Furini, ja puiston avajaisia vietettiin 29. heinäkuuta 1975. Huvipuisto saavutti ensimmäisen kerran miljoonan vuosittaisen kävijän rajan vuonna 1984. Vuoteen 2003 mennessä Gardalandin huvipuistoalue oli kasvanut 55 hehtaarin laajuiselle alueelle, mikä teki nykyisestä huvipuistosta neljä kertaa suuremman kuin Gardaland oli avajaistensa aikoihin. Vuonna 2007 huvipuisto saavutti kävijäennätyksensä 3,4 miljoonalla vuosittaisella vierailijalla. Gardalandissä on kuusi huvipuistoaluetta, joilla on oma teemansa; Luna Park (tavallinen huvipuisto), Fantasy Kingdom (satumaailma), Medievale (keskiaika), Souk Arabo (Lähi-itä), Rio Bravo (villi länsi) sekä Villaggio Inglese Tudor (1700-luvun Englanti). Gardaland oli avajaistensa aikoihin Italian ensimmäinen ja myös nykyisin kävijämääriltä suurin huvipuisto, mutta maan suurin huvipuisto alueellisesti on kuitenkin Mirabilandia Saviossa.
Laitteita

| Nimi | Valmistusvuosi | Valmistaja | Muuta | Kuva |
| --- | --- | --- | --- | --- |
| Blue Tornado | 1998 | Vekoma | 33 metrin korkuinen ja 770 metrin pituinen teräsvuoristorata, jossa vaunu kiertää useista silmukoista ja syöksyy loppumatkasta vesialtaan ylitse. Radan kapasiteetti on 1500 matkustajaa tunnissa ja huippunopeus 80 km/h. Laitteen pituusrajoitus on 140 cm. |  |
| Mammut | 2008 | Vekoma | 14 metrin korkuinen ja 1030 metrin pituinen teräsvuoristorata, joka on suunnattu koko perheelle. Puiston uusin vuoristorata ja huvipuistolaite. Radan kapasiteetti on 1000 matkustajaa tunnissa ja huippunopeus 50 km/h. |  |
| Oblivion: The Black Hole | 2015 | Bolliger & Mabillard | 42,5 metrin korkuinen ja 566 metrin pituinen teräsvuoristorata. Radan kapasiteetti on 1890 matkustajaa tunnissa ja huippunopeus 100km/h. Laitteen pituusrajoitus on 140 cm. |  |
| Raptor | 2011 | Bolliger & Mabillard | 33 metrin korkuinen ja 770 metrin pituinen teräsvuoristorata. Radan kapasiteetti on 1000 matkustajaa tunnissa ja huippunopeus 90km/h. Laitteen pituusrajoitus on 140 cm. |  |
| Sequoia Adventure | 2005 | S&S Power | 30 metrin korkuinen teräsvuoristorata, jossa vaunu kääntyy kuusi kertaa vertikaalisesti 180 asteen kulmassa. Laitteen pituusrajoitus on 140 cm. |  |
| Shaman (aiemmin Magic Mountain) | 1985 | Vekoma | 30 metrin korkuinen ja 700 metrin pituinen teräsvuoristorata, jossa vaunu kiertää ylösalaisin kahdesta silmukasta ja kahdesta korkkiruuvikierteestä. Puiston vanhin vuoristorata. Radan kapasiteetti on 1000 matkustajaa tunnissa ja huippunopeus 70 km/h. Vuonna 2018 vuoristorata avattiin uudella teemalla ja VR-laseilla. Lasit kuitenkin poistuivat käytöstä kauden jälkeen. |  |
Colorado Boat
Flying Island
Fuga da Atlantide
Jungle Rapids
Space Vertigo
Time Voyagers
Top Spin
Magic House
Kung Fu Panda Master
I Corsari
Aiheesta muualla

Wikimedia Commonsissa on kuvia tai muita tiedostoja aiheesta .
Gardalandin viralliset kotisivut (Arkistoitu – Internet Archive) (italiaksi) (englanniksi)
Giovanni Leonardi

| Giovanni Leonardi |
| --- | --- |
 Giovanni Leonardi
Henkilötiedot
Syntynyt: 1541 Diecimo, Lucca, Italia
Kuollut: 8. lokakuuta 1609 Rooma, Italia
Kansalaisuus:  Italialainen
Ammatti:  Pappi
Pyhä Giovanni Leonardi (1541 Diecimo, Lucca, Italia – 8. lokakuuta 1609 Rooma, Italia) oli italialainen pappi, pyhimys ja yhteisön Ordo Clericorum Regularium Matris Dei perustaja. Hän toimi apteekkarin harjoittelijana, opiskeli papiksi ja vihittiin papiksi vuonna 1572. Mies keräsi joukon maallikkoja työskentelemään sairaaloissa ja vankiloissa. Hän perusti hiippakunnallisten pappien yhteisön vuonna 1574 jonka paavi Klemens VII hyväksyi 13. lokakuuta 1595. Mies kuoli tautiin hoitaessaan sairaita Roomassa. Hän eli seuraavien 13 paavien hallintokausien aikana: Paavali III (1534-1549), Julius III (1550-1555), Marcellus II (1555), Paavali IV (1555-1559), Pius IV (1559-1565), Pius V (1566-1572), Gregorius XIII (1572-1585), Sixtus V (1585-1590), Gregorius XIV (1590-1591), Innocentius IX (1591), Klemens VIII (1592-1605), Leo XI (1605) ja Paavali V (1605-1621). Paavi Klemens XI julisti hänet kunnianarvoisaksi 1701, paavi Piux IX julisti hänet autuaaksi 10. marraskuuta 1861 ja paavi Pius XI julisti hänet pyhimykseksi 17. huhtikuuta 1938. Mies on apteekkarien suojeluspyhimys ja hänen muistopäiväänsä vietetään 9. lokakuuta.
Pyhää Giovanni Leonardia on muistettu roomalaiskatolisessa messussa seuraavanlaisella latinankielisellä kollehtarukouksella:
»Orémus. Deus, qui beátum Ioánnem Confessórem tuum ad fidem in géntibus propagándam mirabíliter excitáre dignátus es, ac per eum in erudiéndis fidélibus novam in Ecclésia tua famíliam congregásti: da nobis fámulis tuis; ita eius institútis profícere, ut prǽmia consequámur ætérna.»
Giovanni Leone

| Giovanni Leone |
| --- | --- |
 Giovanni Leonen virallinen muotokuva.
Italian 6. presidentti
 29. joulukuuta 1971-15. kesäkuuta 1978  
Pääministeri:  Emilio Colombo   Giulio Andreotti   Mariano Rumor   Aldo Moro
Edeltäjä:  Giuseppe Saragat
Seuraaja:  Sandro Pertini
Henkilötiedot
Syntynyt: 3. marraskuuta 1908 Napoli, Italia
Kuollut: 9. marraskuuta 2001 (93 vuotta) Rooma
Puoliso:  Vittoria Micchitto
Tiedot
Puolue:  Italian kristillisdemokraattinen puolue
Uskonto:  roomalaiskatolinen
 Nimikirjoitus
Giovanni Leone (3. marraskuuta 1908 – 9. marraskuuta 2001) oli italialainen poliitikko ja lakimies. Hän edusti kristillisdemokraattista puoluetta. Hän oli edustajainhuoneen puhemies 1958–1963, Italian pääministeri kahdesti vuosina 1963 ja 1968 ja Italian kuudes presidentti vuosina 1971–1978. Presidenttikautensa jälkeen hän oli Italian senaatin elinikäinen jäsen 1978–2001.
Koulutukseltaan Leone oli sekä lakitieteen että valtiotieteen maisteri. Hän toimi asianajajana ja oikeustieteen (rikosprosessioikeuden) professorina Rooman yliopistossa 1956–1972. Leone kirjoitti useita teoksia rikosoikeuden, erityisesti prosessioikeuden alalta. Hänelle myönnettiin erityinen kultamitali ansioistaan kulttuurin hyväksi.
Käännös suomeksi
Guayabera

Edessä taskut
Takana laskokset.
Guayabera on miesten paita, jossa on neljä taskua ja laskokset selässä. Paidan helmaa pidetään yleensä housujen päällä. Se on perinteinen vaate Latinalaisessa Amerikassa.
Vuonna 2010 Kuubassa säädettiin laki että guayabera on osa virallista juhlapukua.
Geologi

Geologi on tieteilijä, joka tutkii Maata ja sitä muodostavia kiinteitä ja nestemäisiä aineita sekä Maata muokanneita prosesseja ja sen historiaa. Geologit opiskelevat enemmän soveltavaa kuin teoreettista tiedettä ja lähestyvät geologiaa käyttäen fysiikkaa, kemiaa ja biologiaa sekä muita tieteenaloja. Muiden alojen tutkijoihin verrattuna geologit ovat usein enemmän taipuvaisempia ulkona kuin laboratoriossa työskentelyyn, joskin jotkut geologit suosivat enemmän tutkimusten tekemistä labrassa.
Geologit etsivät metalleja, öljyä ja muita Maan resursseja kaivosyhtiöille. He ovat myös luonnon uhkien ja katastrofien lieventämisen ja varoittamisen kärkikastissa, sillä he tutkivat maanjäristyksiä, vulkaanista toimintaa, tsunameja, myrskyjä ja muita vastaavia. Geologien tutkimuksia käytetään suuren yleisön varoittamiseen näiden tapahtumien mahdollisesta esiintymisestä. Tätä nykyä geologit ovat myös mukana ilmastonmuutokseen liittyvissä keskusteluissa, sillä he tutkivat todisteita ja historiaa tästä Maan prosessista.
Koulutus

Geologiksi aikovalla koulutukseen tyypillisesti kuuluu merkittävää opiskelua fysiikassa, matematiikassa ja kemiassa geologiaosaston tarjoamien opintojen lisäksi.
Koulutus > Erikoistumisaloja

Geologit voivat keskittää opintonsa tai tutkimuksensa yhteen tai useampaan seuraavista tieteenhaaroista:
Dendrokronologia
Taloudellinen geologia
Insinöörigeologia
Geofysiikka
Geokemia
Geokronologia
Geomorfologia
Hydrogeologia
Magmapetrologia
Isotooppigeokemia
Metamorfinen petrologia
Merigeologia
Paleoklimatologia
Paleontologia
Maaperägeologia
Öljygeologia
Sedimenttipetrologia
Rakennegeologia
Vulkanologia
Geologi työskentelemässä Arktiksella
Geologeja tutkimassa jurakautisia sedimenttikiviä Makhtesh Gadolissa, Negevin aavikolla Israelissa
Kivivasara ja suurennuslasi (tai luuppi) ovat kaksi tyypillisintä kentällä työskentelevän geologin työkalua.
Käännös suomeksi
Gösta Brännström

| Mitalit | Mitalit | Mitalit |  |
| --- | --- | --- | --- |
|  Brännström (vas.) vuonna 1952. |  Brännström (vas.) vuonna 1952. |  Brännström (vas.) vuonna 1952. |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Bryssel 1950 | 4×400 m |  |
Gösta Martin Brännström (6. lokakuuta 1926 Jörn, Skellefteå – 7. maaliskuuta 1997 Skellefteå) oli ruotsalainen pikajuoksija.
Elämä ja urheilu-ura

Skellefteån Jörnissä 6. lokakuuta 1926 syntynyt Brännström voitti 4×400 metrin viestissä EM-pronssia Brysselissä 1950. Bernin EM-kilpailuissa Brännströmin edustama Ruotsin viestijoukkue sijoittui neljänneksi. Helsingin kesäolympialaisissa 1952 Brännström kilpaili sekä 400 metrillä että 4×400 metrin viestissä. Hän voitti 400 metrillä Ruotsin mestaruuden vuosina 1951, 1953 ja 1956 ja teki urallaan Ruotsin ennätykset 400 ja 300 metrillä. Brännström kuoli Skellefteåssa 7. maaliskuuta 1997.
Aiheesta muualla

Kuvia tai muita tiedostoja aiheesta Gösta Brännström Wikimedia Commonsissa